
Presos i preses en lluita 


Tall de trànsit a la Diagonal 

El recurs de Juanra 
contra la seva 
extradició ha estat 
rebutjat pels 
tribunals holandesos 


Barcelona- Una vintena de persones van 
participar el dilluns 19 al matí d'un tall de 
trànsit a la Diagonal de Barcelona, per 
cridar l’atenció al respecte de la resolució 
dels tribunals holandesos que es coneixeria 
l’endemà al voltant de la possible extradició 
de Juanra. A les vuit del matí i durant 20 
minuts varen desplegar una pancarta i varen 
repartir octavetes informatives. 

Holanda.- "Avui a les 12.00 hores hem rebut 
molt dolentes notícies des de la Cort 
Suprema Holandesa. S'ha rebutjat el recurs 
que havia interposat Juanra contra el vere¬ 
dicte del jutjat d’Amsterdam del passat 
octubre que feia que la seva extradició fos 
permesa. La Cort ha rebutjat tots els argu¬ 
ments de l’advocat per a anul·lar el vere¬ 
dicte del jutjat d’Amsterdam. S’espera que 
el ministre de (injjustícia holandesa, 
Donner, prendrà una decisió final sobre l’ex¬ 
tradició. No és molt probable que el min¬ 
istre prengui una altra posició que el jutjat i 
la Cort Suprema. Mentrestant Juanra 
segueix estant empresonat a la presó de 
Vught (al sud d’Holanda). Aquesta tarda hi 
ha una manifestació contra el veredicte al 
centre d’Amsterdam. Per a més informació: 
httpy / www.freejuanra.org.” 

Gontra-Infos 


tel: 93.442.62.53 

«zitzania@sindominio.net» 


Manifestació a Barcelona el proper 31 de maig 

Garzón ordena apropar fins 
el centre penitenciari de 
Ponent els tres joves de Torà 

A partir d'ara la seva llibertat en mans de Convergència i Unió. 


0 KUPACIÓ I CENTRES SOCIALS 


Naus industrials a Lleida i edifici al centre de Sant Cugat 

S'okupen dos nous centres socials 
al Vallès Occidental i El Segrià 


Lleida/ El Segrià - Durant les últimes setma¬ 
nes, una vintena d'ajuntaments han aprovat 
mocions de suport als joves presos de Torà. 
Els últims dies alguns mitjans de comuni¬ 
cació n'han parlat, i els cartells i pintades 
son presents a molts carrers de pobles i ciu¬ 
tats. Ara ens arriba segons fonts del diari El 
Segre, la informació de l’apropament fins a 
la presó de Lleida dels tres nois empres¬ 
onats a començaments del mes d'abril, ara ja 
fa prop de 50 dies. Potser ha estat la pressió 
popular o potser no, però sens dubte és una 
bona notícia pels seus familiars que havien 
de recórrer fins ara més de 600 quilòmetres 
per a visitar-los, però que evidentment el 


que desitgen és la seva posada immediata en 
llibertat sense càrrecs. El que si cambiarà a 
partir d'ara és la responsabilitat de man- 
tenir-los a presó preventiva, que serà com¬ 
partida entre el jutge Garzón i la Direcció 
General d'Institucions Penitenciàries, con¬ 
trolada per Convergència i Unió. 

31de maig manifestació 
Recordem que un dels actes centrals per exi¬ 
gir la llibertat dels noistindrà lloc a Barcelona 
el proper 31de maig a les 17h. Hi participaran 
familiars, amics i veïns vinguts de la vila de 
Torà i de les comarques de ponent, així com 
d'organitzacions, col·lectius i persones solidà¬ 
ries de Barcelona. Contra-lnfos 20/ 5/ 03 


Antifeixisme 


El barri de 

Russafa s'aixeca 
contra el feixisme 

Russafa/ València.- El passat dissabte 17 de 
maig, hi havia convocada una manifestació 
d'Espana 2000, al barri de Ruzafa (València), 
sota el lema "Limpiemos València Nosotros 
podemosü No a la droga, no a la delincuen- 
cia, no a la inmigracion i legal." Paral·lela¬ 
ment, s'havia convocat una cassolada 
antifeixista. El barri estava plagat d'antidis- 
turbis. Un centenar de persones, es van con¬ 
centrar contra el feixisme fent sonar les 
seves cassoles. La policia ràpidament els va 
encerclar als concentrats i entre el soroll de 
les cassoles, van produir diverses identifica¬ 
cions. Paral·lelament una cinquantena de 
veïns, es van concentra en una plaça pro¬ 
pera per donar suport als i les antifeixistes. 
La policia els va intentar dissoldre amb acti¬ 
tud intimidatoria. En cap moment la policia 
va permetre que els dos grups d'antifeix¬ 
istes es poguessin ajuntar. Els nazis van fer la 
seva manifestació tranquil·lament amb crits 
de "Moros No" i "Viva Espana", i mostrant 
tot tipus de simbologia feixista i banderes 
d'Espanya. Els veïns insultaven i es reien dels 
feixistes al seu pas desde els balcons. 
Paral·lelament, a l'encreuament del carrer 
Dénia amb Cuba, uns 300 veïns de la zona i 
immigrants, van realitzar de forma espontà¬ 
nia una concentració de rebuig a l’acte 
d'Espana 2000. Hi havien grups de feixistes 
controlant les cantonades i enregistrant tot 
el que passava amb cameres de vídeo. El 
grup deia cassolada, després de més de tres 
hores d’asedi policial, va començar a 
increpar als antiavalots, els quals van 
respondre amb empentes i cops. Espana 
2000 va poder fer el seu míting al mercat 
de Ruzafa entre crits de protesta i soroll de 


Sant Cugat/ Vallès Occidental- Varen entrar 
el divendres 16 al vespre. Es tracta d'un edifi¬ 
ci situat al carrer Girona 14-16, al bell mig de 
Sant Cugat, aprop de la plaça de l’ajunta¬ 
ment. Ho han anomenat Oficina d’Habitatge 
i Participació Ciutadana, un nom clarament 
provocador encarat a desemmascarar els dis¬ 
cursos oficials sobre aquestes temàtiques. 
Una cinquantena de persones varen comen¬ 
çar l’acció i són les que continuen amb les 
assemblees i les activitats des de ara fa ja 5 
dies, amb moltes ganes, il·lusió i empenta. Ja 
han rebut la visita de tots els estaments que 
treballen per defensar els drets del propie¬ 
tari, a qui de cop i volta li han sorgit forts 
interessos per construir i embutxacar-se els 
beneficis de l'operació. La policia local i la 
nacional ja hi han fet una visita, uns "matons" 
d'una empresa d'obres subcontractada 
també. La policia local va actuar paternalis- 
tament tot advertint-los de no fer soroll i 
portar-se bé fins el dilluns 26 de maig, 
després de les eleccions, intuint-se una ame- 


cassoles de veïns i veïnes que havien sortit 
a les finestres, i fins i tot molts d'ells van 
baixar al carrer, que van ser intimidats per la 
policia amb les porres a la mà. Cap a les 22 
hores, l'acte feixista va finalitzar, i quan ja 
havien marxat, la policia va trencar el cercle 
que tenia fet al grup de la cassolada i els van 
deixar sortir. A partir de llavors i durant 
unes hores, el barri de Ruzafa va quedar mil- 
itaritzat per la policia i algun grupet de feix¬ 
istes que increpaven a veïns, immigrants i 
als concentrats que marxaven cap a casa. 

naça velada de ser desallotjats a partir 
d'aleshores. De moment tot especulacions, 
la realitat és que en el dia a dia s'hi continua 
treballant per acondicionar l'espai i fer-hi un 
centre social col·lectivitzat. Per contactar 
amb ells i elles: verdmaragda@hotmail.com 
Lleida/ El Segrià.- L'endemà, el dissabte al 
migdia també un nombrós grup de joves llei¬ 
datans entraven a dues grans naus industri¬ 
als situades a l’avinguda Tortosa del barri de 
Pardinyes de la capital de Ponent. Ja hi han 
fet presència la policia local i els mossos, 
però pel moment continua l’okupació de 
l'espai ja que no se'ls ha notificat cap procés 
judicial. Rumors veïnals parlen de que el 
propietari seria alguna administració públi¬ 
ca (ajuntament o govern central). Pel proper 
dissabte 24 de maig han organitzat una jor¬ 
nada amb una cercavila que sortirà a les 11 
del matí i finalitzarà davant dels edificis 
okupats. Durant tot el dia s'hi faran actes 
reivindicatius i treballs per rehabilitar i 
acondicionar l'espai. Contra-lnfos 20/ 5/ 03 

Contra la línia de 400 
volts al Rosselló 

Dissabte 31de maig al matí a Perpinyà, 

Manifestació 


Contra l'Eix Vic-0lot 

31de maig i lde juny a 
Sant Andreu de la Vola (Osona) 

Acampada 

Més informació: www.salvemlesvalls.org 



Tall a la sortida de la Diagonal de Barcelona per rebutjar l'extradició de Juanra. 





























Boicot a la campanya ektoral 


Xosé Tarrio en llibertat després de ]5 anys de segrest 

A Corunya/ Galiza 'El nostre estimat company i germà, va conquerir ahir la llibertat 
després de més de 15 anys de segrest, de lluita, de solidaritat i de somiar des de l'anarquia. 
El dia 16 de maig, per fi i després de batallar ell des de dintre, i els companys des de fora, 
Xosé va conquerir la seva llibertat i va poder gaudir del seu primer passeig per la Platja de 
Riazor, la mateixa ciutat que el va veure néixer i rebel·lar-se contra les injustícies, la mateixa 
que el va tancar i el va privar de la llibertat. Fa poc vam saber de la resolució al seu favor del 
TP, fundint-li totes les condemnes en una de 20 anys, pel que al tenir les 3/ 4 parts com¬ 
plertes sabiem que en poc més de dos anys estaria al carrer. Q uedava pendent una revisió 
de condemna, però el que ell, ni nosaltres podiem imaginar és que estigués lliure tan aviat. 
La setmana passada els companys i companyes de CNT-Estudiants van organitzar un concert 
a l'Ateneu Llibertari de Villaverde, per a treure fons per a la campanya pro-llibertat imme¬ 
diata del company. Vam tenir la grata sorpresa de contar amb la presència del nostre germà 
Joaquín Garcés, que tenia el seu primer permís després de més de 20 anys de segrest. Ara, 
després d'aquestes dues grates notícies, no tenim més que reafirmar-nos en la nostra sem¬ 
pre present solidaritat i suport que ens caracteritza als anarquistes, en els nostres mètodes 
i en el nostre ideal. No hem d'oblidar-nos que encara hi ha molts companys i companyes a 
dintre, i que fins que les presons no estiguin buides, cap de nosaltres serem lliures.' QUE 
SEGUEIXI LA LLUITA, DINTRE I FORA!!! VISQUI LA ANARQUÍAÜ! 

Un company de la CNT-Villaverde Alto 20/ 5/ 03 


Solidaritat urgent amb Roberto B. Catrino 

Mallorca.- Dimecres passat, dia 14 de maig, començava en el Centre Penitenciari (CP) de 
M allorca una vaga de pati per part de tots els presos que es troben en aquests moments en 
FIES, que són 7. Els motius d'aquesta, denunciar les insalubres condicions en les quals es 
troben les cel·les d’aquesta presó, que no es respectin ni tan sols les miserables hores de pati 
que poden tenir, que no hagin tingut accés a cap tipus de taller estant en FIES,... El CP de 
Mallorca, veu com principal instigador de la vaga a Roberto B.Catrino, company que duu 
gairebé dos anys en aquest penal. Roberto en aquests moments, es trobava en la infermeria 
de la presó recuperant-se d'una operació a la qual s'havia vist sotmès poc temps endarrere. 
Aleshores la direcció de la presó ha decidit sotmetre'l a aïllament a la infermeria, cosa que 
suposa vetar-li totes les comunicacions i que no podrà ni sortir al pati. A més, li han comuni¬ 
cat que serà traslladat a Jaén, com a forma de càstig per la seva insurreció. Jaen és un dels 
pitjors centres d'extermini que ara mateix hi ha en aquest estat, quan fa poc temps, a causa 
de la petició de ser traslladat a una presó que estigués més prop de la seva família i amics, li 
havien dit que seria traslladat a Zuera (Saragossa) i que només faltava el consentiment de la 
DGIP. A causa de tot el succeït, Roberto s'ha declarat en vaga de fam i de set, cosa que per a 
ell, en aquests moments és bastant perjudicial ja que està en postoperatori i estar infectat 
pel VIH. El seu estat anímic, lògicament, tampoc és res bo, està desanimat, i així l'hi va fer 
saber al nostre advocat. Per això des de CNA Palma reclamem ajuda urgent perquè la presó 
de Palma posi fi a aquesta situació. Elsfaxos podeu enviar-los al següent número: 971791684 

CNA Palma +Contra-lnfos 20/ 5/ 03 


Llibertat pels dos ültims detinguts del Comando Dixan 

Comarques de Girona.- El passat dilluns 19 de maig el jutge de l'audiència nacional Ruiz de 
Polanco va deixar en llibertat sota fiança de 600 euros els dos ültims detinguts en 
l’O peració Estany, efectuada el passat gener a les comarques de Girona contra una suposa¬ 
da cèl·lula d'AI-Qaeda, en les que es van detenir 16 persones. Quan les proves pericials van 
demostrar que tot el material comissat en l'operació era innocu (es tractava de detergent i 
altres productes domèstics i no pas d'armes químiques i ricina com aventurava la policia), 
Ruiz Polanco va alliberar catorze dels empresonats però va mantenir presos Zacarías i 
Tahraoui, considerats els caps de les suposades cèl·lules terroristes islàmiques vinculades a 
Al-Qaeda a Girona i Barcelona. D'altra banda, també dilluns la comissaria de Girona va 
començar a entregar a alguns dels detinguts la documentació comissada al gener. 

l_A GUÀRDIA CIVIL CARREGA BRUTALM ENT CONTRA ELS I LES MANIFESTANTS 

Es manifesten contra la presència 
d'Aznar i el PP a l'illa de M enorca 


N O AL DESALLOTJAMENT DELS CENTRES SOCIALS OKUPATS 

El Cso El Tajo amenaçat 
d'imminent desallotjament 

La política urbanística de l'Ajuntament destrossa els barris. 


Punta Prima/ M enorca.- Abans de l’arribada de 
JM Aznar a l'hotel Insotel situat a Punta Prima al 
municipi de Sant Lluís, un grup de manifestants 
ja l'esperaven. Una concentració havia estat 
convocada amb el lema "Aznar aquí no et 
volem" i se'l titllava de "persona non grata". La 
protesta estava prevista a les 12 del migdia del 
dilluns 19, a la mateixa hora que un miting/ dinar 
del Partido Popular a l'hotel més luxós, l'únic de 
cinc estrelles, de l'illa. L'assetjament policíac, 
des de l'aeroport fins a Punta Prima, era impres¬ 
sionant, totes les rotondes de la carretera prin¬ 
cipal eren preses per controls policials així com 
les poblacions de M aó, Es Castell i Sant Lluís. A 
les rodalies d'Insotel un desplegament de guàr¬ 
dia civil, policia de paisà i guardia municipal 
controlava i identificava les persones que 
s'apropaven i circulaven per la zona. Tot i això 
mig centenar de persones es concentraren a uns 
500 metres de les portes de l'hotel i poc a poc 
avançaren cap on Aznar tenia previst fer, poc 
després, el seu acte. Els i les manifestants pro - 
vistos de varies pancartes i cridant consignes 
van arribar gairebé a la porta, punt on la guàrdia 
civil sense més, va carregar brutalment contra 
totes les persones. En aquest moment entre 
moltes d'altres persones, una periodista de 
Ràdio Es Castell que estava retransmitint els 
fets, va ser agredida fortament. L'ambient es va 
encendre i la guardia civil carregà fins a dues 
vegades més. Entre tanta càrrega la policia va 
detindre dues persones i les contusionades van 
ser moltes i de diversa gravetat, dues d'elles van 
ser traslladades en ambulància a l'hospital de 
Mò. Després d'aquests fets la concentració es 
traslladà en el punt on s'havia iniciat i allí sota el 
control policíac es cridaren consignes recla¬ 
mant la llibertat dels detinguts i es va seguir 
mostrant el rebuig a l'acte del PP amb un nu 
col·lectiu. Les dues persones detingudes ja han 
sortit en llibertat i almenys una d'el lesa sortit al 
carrer amb càrrecs d'agressió i danys. Als mit¬ 
jans de premsa estatal però, de l'únic que es 
parla és de les declaracions d'Aznar, com "hay 
una mayoría en Baleares dispuesta a decir que sí 
al progreso, a engancharse a la prosperidad, al 
sentido común" o "las coaliciones que se unen 
simplemente para apartar al PP de los puestos 
de gobierno arrojan los resultados que podéis 
ver: habéis pasado de ser la comunidad que màs 
crece a la última en crecimiento" i "después de 
siete anos, podemos ir a cualquier parte de 
Espana con la cabeza bien alta y las manos 


limpias para presentar un balance positivo no 
como las coaliciones radicales Zapatero-Llama- 
zares. N osotros no pactamos, no hacemos esas 
cosas", entre d'altres perles periodístiques. 

Boicot a la campanya 
dels socialistes 

Les Planes/ Barcelona.- Aquest dissabte 
dia 17, el PSC feia un acte de campanya 
electoral al Centre Cívic l’Elèctric a les 
Planes de Vallvidrera, on hi van assistir 
l'actual alcalde Joan Clos, en Xavier Cases 
o Ernest Maragall. Uns quants joves de les 
Planes van intentar entrar al Centre Cívic, 
era un acte públic adreçat als veïns i 
veïnes del barri, però un cordó de 'machi- 
tos', afiliats al PSC de Sarrià, els hi va 
impedir la entrada. Van haver-hi algunes 
empentes i cops per part dels socialistes 
cap als joves, que en cap moment van 
mostrar una reacció violenta, tot el con¬ 
trari. Van quedar-se fora cridant i denun¬ 
ciant la situació davant els pocs veïns que 
havien vingut a l'acte. 'Sou uns feixistes 
perque no ens deixeu entrar al Centre 
Cívic', 'Aquesta és la vostra democràcia', 
'Hipòcrites', aquestes van ser algunes de 
les frases que els joves van cridar quan 
l’alcalde actual abandonava el Centre 
Cívic. Un altre jove del barri, que inter¬ 
pretava el paper de super-fan del nostre 
alcalde, si que va poder entrar a l’acte i 
mofar-se d'ell i de la resta de la comitiva 
tirant pètals de rosa per damunt d'en Clos 
i per ia sala, aconseguint una foto amb 
l'alcalde, i liant-la una mica dins de l'acte. 

La Bordeta/ Barcelona.- Ara fa gairebé dos 
anys que un grup de joves del barri vern 
decidir okupar la casa situada al carrer Gavà 
n 2 41 Aquesta casa portava més de tres anys 
buida, així com la situada al número 39 del 
mateix carrer, també okupada però ja desal¬ 
lotjada i enderrocada. Quan els joves inten¬ 
tem trobar un lloc per viure o per fer activi¬ 
tats en aquesta ciutat grisa, ens trobem amb 
moltes dificultats, principalment, de caire 
econòmic. És per això que el maig del 2001 
s’okupava el CSO El Tajo. 

Davant dels preus abusius dels pisos de 
lloguer o de venda, als joves només ens 
queda organitzar-nos per solventar els nos¬ 
tres problemes. Els preus no paren de pujar, 
conseqüència directa de les polítiques con¬ 
juntes del sector immobiliari i especulatiu 
financer, així com de la gestió de l'Ajunta¬ 
ment. Aquestes polítiques ja han estat i 
estan sent denunciades àmpliament arreu 
de Barcelona: el calaix de les vies a Sants, 
l'ampliació de l'estació de Sants, el Forat de 
la Vergonya, el 22@ al Poblenou, els P.E.R.I.s 
de la Trinitat, de la Zona Franca, d'Hosta- 
francs, i un llarg etcètera. Davant d'això, 
apostem per donar ús a alguns dels 275.000 
espais en desús que hi ha a l'Àrea M etropo- 
litana i rehabilitar-los per a viure-hi i real- 
itzar-hi activitats. A banda de la qüestió de 
les vivendes, considerem que hi ha una dis¬ 
minució constant i progressiva dels espais 
on la vida social es pot desenvolupar. Da¬ 
vant de tot això, creiem en donar un ús 
social als espais alliberats. En aquesta línia, 
el CSO El Tajo ha estat el lloc de trobada per 
diferents grups de discussió i debat, a tallers 


d'autodefensa, grups de teatre i passis de 
vídeo, així com per fer festes per l'auto¬ 
gestió de col·lectius diversos. 

Ara, dos anys desprésde l'okupació d'aquest 
espai, el 27 de maig a les 9.30h ens volen fer 
f o ra. El Taj o, co m I a resta d e kases o ku p ad es, 
està sotmesa a una doble agressió. Per una 
banda, els interessos "públics" i privats, que 
denuncien la pràctica de l'okuapció, i per 
una altra, la de les forces repressives de l'es¬ 
tat, que executen. La repressió sembla ser 
l'única resposta davant els problemes so¬ 
cials derivats de la gestió capitalista de la 
vida i el medi. Volem denunciar a les immo¬ 
biliàries UNITAT S.A. i ORAT S.A. per dema¬ 
nar el desallotjament del CSO El Tajo, per 
deixar sense casa i sense espais a un bon 
grup de joves del barri sense donar cap solu¬ 
ció al problema d'arrel, imposant la con¬ 
strucció d'un bloc de pisos amb el que pre¬ 
veuen obtenir un benefici que ronda el 
1000% de la inversió inicial. Uns pisos que 
tindran un preu mínim de 275.000 euros, 
absolutament inaccessibles per tothom 
segons les condicions actuals de vida. 
També volem denunciar a les institucions i a 
les forces de seguretat de l'estat per fer el 
joc als interessos econòmics i per silenciar, 
criminalitzar i represaliar a la dissidència. 

No al desallotjament del CSO El Tajo!! La 
repressió mai serà una solució!! Volem viure, 
no ser mercaderies!! 

-Dimarts 27 de maig a les8.30h, davant la casa: 
Concentració contra el desallotjament. 
-Divendres 30 de maig a les 19h, a la pl. de Sants 
Manifestació, Prou repressió a l'okupació. 
Stop desallotjaments." Cso El Tajo 20/ 5/ 03 


Piqué ignora les protestes a Sant Adrià de Besòs 

Cinc persones, cinc cartells 

Sant Adrià de Besòs/ Barcelonès.- El ministre espanyol de Ciència i Comunicació, Josep Piqué, va visitar St. Adrià de Besòs per donar recolza¬ 
ment al candidat a l'alcaldia d'aquesta població. A l'arribar a l’Ateneu Adrianenc el ministre del Partido Popular es topà amb cinc persones 
que li mostraren el rebuig a la política del govern estatal. Els cinc manifestants exhibiren un cartell on es llegia "Salvem lo delta, no alstrans- 
vasaments", una estelada, un cartell contra la guerra a l’Iraq i dos folis on hi posava "Piqué botifler". El ministre es va fer l'orni i esquivà la 
protesta silenciosa. Un cop dins l'Ateneu Piqué va oferir un míting sota la mirada de no més de 30 persones, la majoria foranes al municipi. 

Defensa dels espais naturals 


Les protestes son el preludi a una gran acampada de protesta 

Dos actes paral·lels 
rebutgen l'eix Vic-0lot 

Unes 300 persones s'aplegaren a Barcelona en una acció coordinada amb una 
tancada que es va realitzar al mateix temps a l'ermita de Sant Andreu de la 
Vola (Osona). En un primer moment, també s'havia convocat una tancada a 
l'ermita de Sant Quintí de la Vall d'en Bas,finalment però no es va fer. Elsdos 
actes són el preludi a la gran acampada que es realitzarà el proper 31de maig 
i lde juny a Sant Andreu de la Vola. 

La concentració a plaça Sant Jaume de Bracons, forces persones al mateix temps 

Barcelona.- A Barcelona varies persones construiren un gran NO mentre cridaven 
construiren amb plàstics un gran simbol a "No al túnel". Després es va llegir el manifest 
terra on es "prohibia "la realització del túnel on a partir de 10 punts s'expressaven els 


motius de per que no avançar en el projecte 
d'eix, entre les poblacions de Vic i Olot. El 
manifest remarca entre d’altres punts com 
és l'obra pública que té un potencial negatiu 
més greu contra la sostenibilitat de les dues 
comarques que creua, i que causaria 
impactes ecològics i ambientals severs. Que 
afectaria directament: El Parc Natural de la 
Zona Volcànica de la Garrotxa. Dos del 
espais d'interès natural més extensos de 
Catalunya (Serres de Milany, Santa 
Magdalena, Puigsacalm/ Bellmunt i 
Collsacabra), que contenen nombrosos tàx- 
ons i hàbitats d'interès europeu i la plana 
d'en Bas, una de les millors terres agrícoles 
de Catalunya. Per tot plegat es va reclamar la 
retirada de l’esmentat projecte i el replante¬ 
jament del model de mobilitat vigent amb la 
voluntat d'assolir un desenvolupament veri¬ 
tablement sostenible. Durant la concen¬ 


tració una candidata a l'ajuntament va aprof¬ 
itar per fer-se la foto, d’altra banda però, 
forces vianants van interessar-se per els 
motius de la protesta i van recollir informa¬ 
ció. 

La tancada a Osona 

Sant Andreu de la Vola/Osona.- A l'ermita 
de St. Andreu, un grup d'unes 20 persones 
s'hi van tancar fins al dia següent, sense que 
hi hagués cap situació remarcable. En aquest 
punt, és on s'han començat els treballs de 
construcció del tram de l'eix Vic-0lot que 
preveu el túnel de Bracons. L'objectiu de les 
dues accions és fer arribar als responsables 
del govern català i a l'opinió pública en gen¬ 
eral el missatge que l'oposició al túnel con¬ 
tinua, tot i que ja s'estan executant les obres 
i que és possible aturar-les. 

El bo let "Im m a" i el seu opo rtunism e 

Un bolet verinós 

Barcelona.- Tacte transcorria amb especial tranquilitat. 
Algunes persones opositores a l'eix Vic-0 lot construien un 
gran símbol a terra contra el túnel de Bracons, d’altres feinen 
un gran N 0. Els i les periodistes amb els seus estris, cameres, 
micros, 11ibretes...rondaven entre els i les manifestants 
entretenint-se i gravant alguna imatge, altres xerraven entre 
ells. L'acte agafa forma, cada cop hi ha més gent i un noi es 
disposa a llegir el comunicat, no se’l sent i s'espera a que 
arribi un megàfon. Tot d’un plegat..ATENCIÓ, els periodistes 
s'esvaloten i es posen en marxa. El motiu es diu Imma M ayol, 


candidata per IC-V a l’ajuntament de Barcelona. Vet aquí la 
candidata és l'important de l'acte i ella no s'en està de res. El 
noi ja te el megàfon i en un extrem comença a llegir. Al 
mateix temps un bolet, sense cap mirament apareix enmig 
del gran símbol, és un bolet tipus electoral, és l'imma"!. Les 
cameres, una bona pila, s'aboquen a veure aquell curiós 
bolet que tot d'una havia aparegut entre la simbologia 
d'aquelles persones que vingudes d'O sona, La Garrotxa, de 
Barcelona i d’altres llocs havien col·locat a terra per defen¬ 
sar unes contrades. El noi seguia llegint punt per punt els 
errors d'avançar amb el projecte devastador en benefici de 
l'automòbil, mentrestant en el bolet li anava creixent una 
boca de pam, les càmeres i els periodistes amb el seu esper¬ 
it de descoberta en seguien pendents i embadalits. Alerta... 


l’últim punt del noi del megàfon, aplaudiments dels i les 
manifestants, el bolet "Imma" s'atabala, corre a saludar el noi 
i li espetega: "us agraïm que hagueu vingut a Barcelona, sino 
la gent d’aquí no ensenterem de res". Quin bolet, ara resulta 
que a més camina i parla! Les cameres llogicament no en 
perden detall en cap moment, això es veritablement notícia! 
L"'lmma" després d'agrair en nom de no se qui, de fer quedar 
com ignorants tots i totes les barcelonines i d'haver fet, un 
cop més, un gran gest d'oportunisme i benefici propi, s'esco¬ 
la per les portes de l'ajuntament i desapareix. Periodistes, 
cameres, micros i llibretetes, també. 

Imma, tu, ecologista i d'esquerres de debò? No és el mateix 
dir que ets d’esquerres i ecologista, que ser-ho." 

Un manifestant contra l'eix Vic-0 lot 18/ 5/ 03 



Rectificació manifestació a M ataró 

Mataró/ El Maresme.- A la manifestació antirepressiva que tingué lloc el passat 10 de 
maig a la ciutat de Mataró hi van participar prop de 200 persones i no pas una cinquan¬ 
tena tal i com vàrem dir al Contra-lnfos 255. 

Publiquem aquesta rectificació a partir de trucades rebudes a la nostra redacció que con¬ 
sideraven molt important destacar la presència d'aquests 200 manifestants. 

PRESOS DE TORA 





A CASA 


Jornades: "Barcelona La Guerra Global" 

Gràcia/ Barcelona.- Durant el cap de setmana del 24 i 25 de maig, coincidint amb la jornada 
de reflexió i el dia de les eleccions municipals, es realitzaran al centre social Les Naus unes 
jornades de reflexió al voltant de l’espai polític generat durant les protestes contra la guer¬ 
ra. Anàlisi del succeït, lectura del moment actual i projecció del discurs de cara als propers 
mesos. Un primer dia valoratiu i d'anàlisi de la guerra i la lluita contra la guerra (i de la cojun- 
tura internacional en la qual ens trobem; guerra global permanent, seguretat i repressió com 
a eixos de les polítiques internacionals, precarietat generalitzada). La pretensió és treballar 
sobre la guerra com a guerra quotidiana i no fer unes altres jornades contra la guerra. Un 
segon dia de què fem d'ara endavant. Com no perdre les xarxes que s'han creat en les lluites 
contra la guerra; com vincular-les a la resta de lluites que es donen a la ciutat; què fer amb 
l'assemblea de l'espai alliberat; quines accions plantejar a partir d'ara; fòrum 2004? 

Les dades de les jornades: www.sindominio.net/ espaicontralaguerra Contra-lnfos 20/ 5/ 03 


Dos jo ves fan una vaga de fam per salvar 
Can Fenosa de la "filiBUSHtera" Coca-Cola 

MartorelleV Vallès Oriental- Per defensar el singular valor biològic del terrenys de Can Fenosa, 
on la multinacional ianqui pretén implantar una megafactoria, i per denunciar l’existència de 
greus irregularitats en el procés de requalificació urbanística d’aquests terrenys que atempten 
contra els drets constitucionals del veïns i veïnes del Vallès, es coordina una nova campanya de 
mobilització pública. El passat divendres 16 de maig a les 15 hores dosjoves van iniciar una vaga 
de fam de 48 hores que van deixar el diumenge 18 a les 15 hores tal com havien previst. Amb 
aquest acte volien aconseguir que elsTribunals paralitzin les obres i resolguin si existeixen o no 
les il·legalitats al·legades als procediments judicials promoguts per diferents plataformes ciu¬ 
tadanes. Paral·lelament, està a punt de ser penjada a la xarxa una pàgina web contra la multina¬ 
cional nord-americana des d’on s'impulsa un boicot internacional als seus productes 
httpy / www.sindominio.net/ rbronka/ salutcompanys/ index.html 
M És informació: 625231953 Contra-lnfos 20/ 5/ 03 

Consignes contra l'actuació de les autoritats i peticions de dimissió d'Aznar 

Barcelona es recorda del Prestige 

Barcelona- Sota el lema "Sis mesos després: no oblidem" la Plataforma Nunca Màis de 
Catalunya ha tornat a sortir als carrers de Barcelona. La Plataforma va convocar una mani¬ 
festació a les dotze del migdia del diumenge 18, que ha sortit de la plaça Urquinaona i ha 
acabat al Pla de Palau, davant la delegació del govern espanyol. L'objectiu ha estat mani¬ 
festar que la situació derivada de l'accident del vaixell només ha millorat en aparença, atès 
que les zones afectades pel vessament encara no són netes, els ajuts no són suficients i la 
negligència, la prepotència i la irresponsabilitat segueixen sent l'estil de les administracions. 
Els i les manifestants han criticat durament l'actuació del govern de la Xunta i del govern 
espanyol, tots dos en mans del PP, i han exigit mesures perquè la catàstrofe no es torni a 
repetir. Durant la manifestació, s'han sentit molts crits demanant la dimissió d'Aznar. La 
manifestació tanca un cap de setmana de mobilitzacions de Nunca Màis a Barcelona. 

barcelona.indymedia.org +Contra-lnfos 20/ 5/ 03 


Manifestants construint un símbol contra 
el túnel de Bracons a plaça Sant Jaume. 


25 DE MAIG A LES fól·l. PLAÇA DE l_A CONCORDIA, METRO (L-3) LES CORTS 

Cercavila antiespeculativa a Les Corts 


24 DE MAIG A LES ]9l·l A L'HAM SA, C/ M IQUEL BLEACH ]5 

Festa per l'autogestió del Masala 

(Projeccions, Menjar, dj's i festa macanuda) 


^ssL'oratge de la setmana vinent 


Dimecres 21 

Dijous 22 

Divendres 23 

Dissabte 24 


Diumenge 25 


Dilluns 26 


Dimarts27 


u 






Els tres propers dies sol i molta calor. A partir de dissabte al vespre arribada de tempestes, amb 
pluges intenses i intermitents durant el diumenge. Dilluns sortirà el sol però amb ruixats dispersos. 















































